Nigravanga ambirdo

La Nigravanga ambirdo (Agapornis nigrigenis) estas monotipa specio de papagoforma birdo de familio Psittaculidae kaj genro de Ambirdoj, endemio de tre limigita teritorio en sudokcidenta Zambio, kie ĝi estas vundebla pro habitatoperdo.Birds of Africa south of the Sahara, Ian Sinclair kaj Peter Ryan (2003) Struik 

Taksonomio
La Nigravanga ambirdo estas monotipa. La Nigravanga ambirdo estis foje konsiderita raso de la Ambirdo de Lilian.

 Aspekto 
maldekstre|thumb|220px|Detalo de kapo
La nigravanga ambirdo estas 14 cm longa, Le Breton, Kenny (1992). Lovebirds...getting started. USA: T.F.H. Publications. pp. 97–98. ISBN 0-86622-411-4.  kun plejparte verda plumaro, ruĝecbruna frunto kaj antaŭkrono, brunnigraj vangoj kaj gorĝo, oranĝa brusto sub la gorĝo kiu paliĝas al flavecverda, blankaj okulringoj kaj grizaj piedoj. 

Plenkreskuloj havas brilruĝajn bekojn, dum junuloj de la specio estas similaj, sed kun pli oranĝa beko. 

Voĉoj estas laŭtaj, penetraj kriegoj, kiuj sonas kiel la vokoj de aliaj ambirdoj.ARKive

 Distribuado kaj habitato 
La nigravanga ambirdo loĝas en falfoliaj arbaroj, kie ekzistas konstantaj provizoj de surfaca akvo, ĉar ĝi bezonas ĉiutagan aliron al akvo. Dum la seka sezono, ĉi tiuj birdoj povas kunveni en grandaj grupoj de ĝis 800 aŭ pli. Ili troviĝas en Zambio kaj povas troviĝi en Zimbabvo, Bocvano kaj Namibio. BirdLife International (2016). "Agapornis nigrigenis". IUCN Red List of Threatened Species. 2016: e.T22685360A93069915. doi:10.2305/IUCN.UK.2016-3.RLTS.T22685360A93069915.en. Alirita la 11an de Novembro 2021. 

 Konservado 
Ĝi estas listigita kiel vundebla specio, ĉar ĝia populacio malpliiĝas pro kontinua habitatoperdo. Tio ŝuldiĝas al laŭgrada elsekiĝo de akvokorpoj, kaŭzante sekecon, terkulturaj praktikoj, ĉasado kaj kaptado, fiŝkaptado, arbohakado kaj malsanoj. Nuntempe estas nur inter 2 500 kaj 9 999 maturaj individuoj. Tamen, ili troviĝas en naturrezervejoj kaj ekzistas agadplano por helpi ilin.

 Dieto 
La nigravanga ambirdo manĝas ĉefe surgrunde unujarajn herbosemojn, sed ankaŭ aliajn plantojn kaj insektajn larvojn, kaj maizon, sorgon kaj milion.

 Referencoj 



Eksteraj ligiloj

African Love Bird Society  internacia organizo por Ambirdoj.

Kategorio:Ambirdoj
Kategorio:Birdoj de Afriko
Kategorio:Papagoformaj